# **รายละเอียดแนวทาง**

# **การจัดการแข่งขันทักษะวิชาชีพฐานสมรรถนะ ระดับประกาศนียบัตรวิชาชีพชั้นสูง**

# **สาขาบริหารธุรกิจ พ.ศ. ๒๕๖๒**

**ประกอบวิธีการปฏิบัติขององค์การเกษตรกรในอนาคตแห่งประเทศไทย**

**ในพระราชูปถัมภ์สมเด็จพระเทพรัตนราชสุดา ฯ สยามบรมราชกุมารี**

**ว่าด้วยการประชุมวิชาการ พ.ศ. ๒๕๖๒**

…………………………………………………..

วิธีการปฏิบัติขององค์การเกษตรกรในอนาคตแห่งประเทศไทย ในพระราชูปถัมภ์สมเด็จพระเทพรัตนราชสุดา ฯ สยามบรมราชกุมารี ว่าด้วยการประชุมวิชาการ พ.ศ.๒๕๖๒ ตอนที่ ๘ ข้อ ๔๒ (๔๒.๑.๕) กำหนดให้องค์การเกษตรกรในอนาคตแห่งประเทศไทย ในพระราชูปถัมภ์ฯ กำหนดรายละเอียดประกอบวิธีการปฏิบัติการจัดการแข่งขันทักษะวิชาชีพในการประชุมวิชาการขององค์การ

ดังนั้นเพื่อให้การดำเนินการเกี่ยวกับการประชุมวิชาการ มีความสอดคล้องเป็นรูปแบบเดียวกันทั่วประเทศ อาศัยอำนาจตามระเบียบสำนักงานคณะกรรมการการอาชีวศึกษา ว่าด้วยองค์การเกษตรกรในอนาคตแห่งประเทศไทย ในพระราชูปถัมภ์สมเด็จพระเทพรัตนราชสุดา ฯ สยามบรมราชกุมารี พ.ศ. ๒๕๕๙ หมวด ๗ ข้อ ๓๗ จึงกำหนดรายละเอียดแนวทางการจัดการแข่งขันทักษะวิชาชีพฐานสมรรถนะ ระดับประกาศนียบัตรวิชาชีพชั้นสูงสาขาบริหารธุรกิจ พ.ศ.๒๕๖๒ ประกอบวิธีการปฏิบัติขององค์การเกษตรกรในอนาคตแห่งประเทศไทย ในพระราชูปถัมภ์ฯ ว่าด้วยการประชุมวิชาการ พ.ศ.๒๕๖๒ ใหม่ไว้ดังนี้

**ตอนที่ ๑**

**วัตถุประสงค์**

ข้อ ๑ เพื่อเป็นการนำความรู้ ความสามารถ ทักษะและประสบการณ์ ของสมาชิกองค์การเกษตรกรในอนาคตแห่งประเทศไทย ในพระราชูปถัมภ์ฯ มาใช้ในการแสดงความสามารถทางวิชาการ

ข้อ ๒ เพื่อนำผลการแข่งขันของสมาชิกที่ผ่านสมรรถนะในระดับที่กำหนดโดยรวมไม่น้อยกว่า ๗๐ คะแนน สามารถนำไปปรับเทียบโอนกับมาตรฐานวิชาชีพในรายวิชาที่เกี่ยวข้องและสอดคล้องได้บางส่วนและหรือทั้งรายวิชา โดยขึ้นอยู่กับดุลยพินิจของสถานศึกษา

**ตอนที่ ๒**

**ผู้เข้าแข่งขัน**

ข้อ ๓ การสมัครเข้าแข่งขัน

๓.๑ การประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับหน่วย ให้สมาชิกที่ประสงค์จะเข้าแข่งขัน เขียนใบสมัคร ยื่นต่อครูที่ปรึกษาคณะกรรมการดำเนินการองค์การ ฯ ระดับหน่วย โดยมีสิทธิที่จะสมัคร เข้าแข่งขันได้ตามที่คณะกรรมการจัดการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับหน่วยกำหนด

๓.๒ จำนวนผู้เข้าแข่งขันในระดับหน่วยในแต่ละทักษะให้มีจำนวนผู้เข้าแข่งขัน ไม่น้อยกว่า ๕ คน หรือ ๕ ทีม หรือตามความเห็นชอบของคณะกรรมการอำนวยการระดับหน่วย

๓.๓ การประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับภาคและชาติให้สมาชิกที่ได้รับสิทธิการเป็นตัวแทนของหน่วยหรือภาคเขียนใบสมัครการเข้าแข่งขันยื่นต่อครูที่ปรึกษาคณะกรรมการดำเนินงานองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับหน่วยที่สังกัดโดยมีสิทธิที่จะเข้าแข่งขันได้เพียงบุคคลหรือทีมละ ๑ ทักษะเท่านั้น

๓.๔ ผู้ที่ได้อันดับ ๑ ในระดับหน่วยเป็นตัวแทนขององค์การเกษตรกรในอนาคตแห่งประเทศไทย ในพระราชูปถัมภ์ฯ หน่วยเข้าแข่งขันทักษะในงานประชุมวิชาการขององค์การเกษตรกรในอนาคตแห่งประเทศไทย ในพระราชูปถัมภ์ฯ ระดับภาคและผู้ที่ได้อันดับ ๑,๒ และ ๓ ในระดับภาค เป็นตัวแทนขององค์การเกษตรกรในอนาคตแห่งประเทศไทย ในพระราชูปถัมภ์ฯ ของภาคเข้าแข่งขันทักษะในงานประชุมวิชาการระดับชาติให้สมาชิกที่ได้รับสิทธิเป็นผู้แทนของหน่วย เขียนใบสมัครการเข้าแข่งขันยื่นต่อครูที่ปรึกษาคณะกรรมการดำเนินงานองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับหน่วยที่สังกัดโดยมีสิทธิที่จะเข้าแข่งขันได้เพียงบุคคลหรือทีมละ ๑ ทักษะเท่านั้น

ข้อ ๔ คุณสมบัติของผู้เข้าแข่งขัน

๔.๑ สมาชิกที่เข้าแข่งขัน ต้องเป็นสมาชิกสามัญตามระเบียบสำนักงานคณะกรรมการการอาชีวศึกษา ว่าด้วยองค์การเกษตรกรในอนาคตแห่งประเทศไทย ในพระราชูปถัมภ์สมเด็จพระเทพรัตนราชสุดา ฯ สยามบรมราชกุมารี พ.ศ.๒๕๕๙ หมวด ๓ ข้อ ๑๓ (๑๓.๑) หมายถึงผู้ขึ้นทะเบียนเป็นนักเรียนนักศึกษา ที่กำลังศึกษาตามหลักสูตรของกระทรวงศึกษาธิการ ในสถานศึกษาที่จัดตั้งหน่วยองค์การเกษตรกรในอนาคตแห่งประเทศไทย ในพระราชูปถัมภ์ฯ

๔.๒ ในกรณีที่สมาชิกผู้ใด สมัครเข้าแข่งขันในการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ แต่ละระดับ และพบว่ามีคุณสมบัติไม่ครบถ้วน ให้ยกเลิกผลการตัดสินและรางวัลที่ได้รับไปแล้วทุกระดับ และให้ระงับการร่วมแข่งขันที่กำลังแข่งขันหรือที่จะแข่งขันต่อไปของสมาชิกผู้นั้น

ข้อ ๕ สิทธิและหน้าที่ของผู้สมัครเข้าแข่งขันทักษะวิชาชีพฐานสมรรถนะ

๕.๑ ได้รับการพิจารณาให้เป็นผู้ร่วมการแข่งขัน ในการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับหน่วย ตามที่สมัคร

๕.๒ ได้รับสิทธิเป็นตัวแทนไปร่วมการประชุมวิชาการ องค์การเกษตรกรในอนาคตแห่งประเทศไทย ในพระราชูปถัมภ์ฯ ระดับภาคหรือระดับชาติ

๕.๓ ได้รับการยกย่องเชิดชูเกียรติและได้รับเกียรติบัตรจากองค์การเกษตรกรในอนาคตแห่งประเทศไทย ในพระราชูปถัมภ์ฯ แต่ละระดับ เมื่อผ่านผลสัมฤทธิ์หรือมาตรฐานที่กำหนด

๕.๔ ตัวแทนของหน่วยที่เข้าแข่งขันระดับชาติ ได้รับการประเมินให้ผ่านการประเมินมาตรฐานวิชาชีพ ตามหลักสูตรและสาขาวิชาชีพที่เกี่ยวข้อง

๕.๕ ให้สมาชิกผู้เข้าแข่งขัน แต่งกายตามระดับของสมาชิก สมาชิกผู้เข้าแข่งขันต้องรายงานตัวต่อคณะกรรมการตัดสิน ก่อนเวลาการแข่งขันไม่น้อยกว่า ๑๐ นาที ณ สถานที่แข่งขันหรือสถานที่ ที่คณะกรรมการกำหนด หากสมาชิกผู้เข้าแข่งขันไปรายงานตัวช้ากว่ากำหนดดังกล่าว ให้อยู่ในดุลยพินิจของคณะกรรมการตัดสิน จะพิจารณาอนุญาตหรือไม่อนุญาต ให้เข้าแข่งขัน

๕.๖ ให้ผู้เข้าแข่งขันแสดงตน โดยบัตรประจำตัวนักเรียนนักศึกษา หรือบัตรประจำตัวประชาชนหรือบัตรประจำตัวสมาชิกองค์การเกษตรกรในอนาคตแห่งประเทศไทย ในพระราชูปถัมภ์ฯ ต่อคณะกรรมการตัดสิน เมื่อรายงานตัวเข้าแข่งขัน

**ตอนที่ ๓**

**การประกาศวิธีการตัดสิน การรายงานผลและประกาศผลการแข่งขัน**

ข้อ ๖ การประกาศวิธีการตัดสิน การรายงานผลและประกาศผลการแข่งขัน ให้ถือปฏิบัติตามวิธีการปฏิบัติขององค์การเกษตรกรในอนาคตแห่งประเทศไทย ว่าด้วยการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ พ.ศ. ๒๕๖๒ ตอนที่ ๖ ข้อ ๒๕, ๒๖, ๒๗, ๒๙, ๓๑ และ ๓๒

**ตอนที่ ๔**

**หน้าที่ของหน่วยและของสถานที่จัดการประชุมวิชาการ อกท.**

ข้อ ๗ หน้าที่ของหน่วย

๗.๑ ให้นายทะเบียนการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับหน่วย ระดับภาค ส่งรายชื่อผู้เข้าแข่งขันให้แก่หน่วยที่จะจัดการประชุมวิชาการ องค์การเกษตรกรในอนาคตแห่งประเทศไทย ในพระราชูปถัมภ์ฯ ในระดับภาคและระดับชาติ ภายในเวลาที่คณะกรรมการดำเนินการจัดการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับนั้น ๆ กำหนด

๗.๒ ให้ครูที่ปรึกษาคณะกรรมการดำเนินงานองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับหน่วย จัดส่งหรือนำส่งใบสมัครและค่าลงทะเบียนการแข่งขัน ต่อฝ่ายทะเบียนข้อมูลการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ แต่ละระดับ ตามวัน เวลา และอัตราที่กำหนด

สำหรับค่าลงทะเบียนเมื่อนำจัดส่งหรือนำส่งแล้ว ให้เป็นสิทธิของสถานที่จัดการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ที่จะไม่คืนเมื่อผู้สมัครไม่ได้เข้าแข่งขันไม่ว่ากรณีใด ๆก็ตาม และผู้ที่ได้รับสิทธิในการเป็นตัวแทน แทนผู้ที่ไม่ได้เข้าแข่งขัน จะต้องสมัครและลงทะเบียนการแข่งขันใหม่

๗.๓ ในการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับภาค เมื่อสมาชิกที่เป็นบุคคลหรือทีมของหน่วย ไม่สามารถเข้าร่วมการแข่งขันในระดับภาค ให้ดำเนินการตามวิธีการปฏิบัติขององค์การเกษตรกรในอนาคตแห่งประเทศไทย ในพระราชูปถัมภ์ฯ ว่าด้วยการประชุมวิชาการ พ.ศ. ๒๕๖๒ ตอนที่ ๔ ข้อ ๒๑, ๒๓ (๒๓.๑), (๒๓.๓)

๗.๔ ในการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับชาติ เมื่อสมาชิกที่เป็นบุคคลหรือทีม ของหน่วยไม่สามารถเข้าร่วมการแข่งขันในระดับนั้น ๆ ได้ให้แจ้งต่อนายทะเบียนการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับภาค เพื่อแจ้งให้บุคคลหรือทีมของหน่วยถัดไป เข้าร่วมการประชุมวิชาการแทนตามลำดับ ตามวิธีการปฏิบัติขององค์การเกษตรกรในอนาคตแห่งประเทศไทย ในพระราชูปถัมภ์ฯ ว่าด้วยการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ พ.ศ. ๒๕๖๒ ตอนที่ ๔ ข้อ ๒๒, ๒๓ (๒๓.๒) (๒๓.๓)

๗.๕ ในกรณีที่มีความประสงค์ที่จะยื่นอุทธรณ์เกี่ยวกับการแข่งขัน ให้ดำเนินการตามหลักเกณฑ์การยื่นอุทธรณ์ผลการตัดสิน การประกวด แสดงและแข่งขันประกอบวิธีการปฏิบัติว่าด้วยการประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ พ.ศ. ๒๕๔๘

### **ตอนที่ ๕**

## ทักษะ กติกาแข่งขันและการตัดสิน

ข้อ ๘ กิจกรรมการแข่งขันทักษะวิชาชีพฐานสมรรถนะ ระดับประกาศนียบัตรวิชาชีพ สาขาบริหารธุรกิจ มีจำนวน ๓ทักษะ คือ

๘.๑ ทักษะการสร้างและนำเสนอผลงาน

๘.๒ ทักษะตารางคำนวณ

๘.๓ ทักษะการเขียนและนำเสนอแผนธุรกิจเกษตร

ข้อ ๙ กติกาการแข่งขันและการตัดสิน

๙.๑ ทักษะการสร้างและนำเสนอผลงาน

๙.๑.๑ วัตถุประสงค์ เพื่อให้สมาชิก อกท. มีสมรรถนะ ดังนี้

๑) สร้าง ออกแบบ และนำเสนอ โดยใช้โปรแกรมสำเร็จรูป เพื่อนำมาประยุกต์ใช้ในงานอาชีพ

๒) มีความคิดริเริ่มสร้างสรรค์ มีจินตนาการ สร้างและนำเสนอผลงานได้ ภายในเวลาที่กำหนด

๙.๑.๒ กติกาการแข่งขัน

๑) จำนวนสมาชิกผู้เข้าแข่งขัน หน่วยละ ๒ คน

๒) ใช้เวลาในการแข่งขัน ๗ ชั่วโมง

๒.๑) การสร้างผลงาน จำนวน ๔ ชั่วโมง

๒.๒) การนำเสนอผลงาน จำนวน ๓ ชั่วโมง

๓) รายการแข่งขันแบ่งออกเป็น ๒ ส่วน

ส่วนที่ ๑ เทคนิคการสร้างผลงาน

ส่วนที่ ๒ เทคนิคการนำเสนอผลงาน

๙.๑.๓ วัสดุอุปกรณ์ที่ใช้ในการแข่งขัน

๑) ให้คณะกรรมการฝ่ายจัดการแข่งขันทักษะเตรียมวัสดุอุปกรณ์ ไว้ให้พอกับจำนวนผู้เข้าแข่งขัน ดังต่อไปนี้

๑.๑) เครื่องคอมพิวเตอร์ PC ๑ ชุด ต่อ ๑ หน่วย (คอมพิวเตอร์เครื่องสำรอง จำนวน ๑ ชุด)

๑.๒) โปรแกรม

๑.๒.๑) โปรแกรมระบบปฏิบัติการ Windows 10

๑.๒.๒) โปรแกรม Microsoft Office 2013

๑.๒.๓) โปรแกรม Photoshop CS 5

๑.๒.๔) โปรแกรม Photoscaps

๑.๓). เครื่องฉายโปรเจคเตอร์ 1 ชุด

๑.๔) อุปกรณ์ที่จำเป็นที่ใช้ในการแข่งขัน เช่น กระดาษ A4 , อุปกรณ์สำนักงาน, ป้ายชื่อหน่วย, ปลั๊กไฟฟ้า ฯลฯ

๑.๕) ป้ายปิดประกาศผลงาน

๑.๖) ทะเบียนรับและส่งคืนอุปกรณ์การแข่งขันที่ผู้เข้าแข่งขันส่งมอบ

๒) ให้ผู้เข้าแข่งขันจัดเตรียมวัสดุอุปกรณ์ในการแข่งขันดังนี้

๒.๑) เครื่องพิมพ์+Driver

๒.๒) เครื่องสำรองไฟ

๙.๑.๔ วิธีการแข่งขัน

-ให้ผู้เข้าแข่งขัน ออกแบบ สร้างและนำเสนอ ตามเนื้อหาโจทย์ที่คณะกรรมการตัดสินกำหนด ภายในเวลาการแข่งขันและนำเสนอผลงานภายในระยะเวลาที่คณะกรรมการกำหนด

๙.๑.๕ การตัดสิน และแบบการให้คะแนน

๑) คณะกรรมการจะพิจารณาตัดสินจากผลงานและการนำเสนอ

๒) ตัดสินและให้คะแนนการแข่งขัน จากเกณฑ์ ดังต่อไปนี้

๒.๑) เทคนิคการสร้างผลงาน ๖๐ คะแนน

๒.๒) เทคนิคการนำเสนอผลงาน ๔๐ คะแนน

รวม ๑๐๐ คะแนน

๓) ให้กรรมการตัดสิน นำคะแนนดิบทั้งสองส่วนมารวมกัน และจัดอันดับของผู้เข้าแข่งขันทุกคน และให้นำอันดับที่ของคณะกรรมการมารวมกัน ผู้ที่ได้ผลรวมอันดับที่น้อยที่สุดเป็นผู้ชนะการแข่งขันตามลำดับ

๔) ประกาศผลตามระดับผลสัมฤทธิ์ของผู้ที่ผ่านเกณฑ์ และจัดมอบเกียรติบัตรให้ผู้ที่ผ่านเกณฑ์ ดังนี้

- ระดับดีมาก (มาตรฐานเหรียญทอง) คะแนน ๘๐-๑๐๐

- ระดับดี (มาตรฐานเหรียญเงิน) คะแนน ๗๐-๗๙

- ระดับพอใช้/ปานกลาง (มาตรฐานเหรียญทองแดง) คะแนน ๖๐-๖๙

หมายเหตุ กรณีมีจุดทศนิยม ให้ใช้ทศนิยม ๒ ตำแหน่ง และเศษเกิน ๐.๕๐ ให้ปัดเศษขึ้น ถ้าน้อยกว่า ๐.๕๐ ให้ปัดทิ้ง ถ้ากรรมการใช้โปรแกรมสำเร็จรูปมาช่วยในการคำนวณ ให้คำนึงถึงการปัดจุดทศนิยมด้วย

๙.๑.๖ การให้คะแนน การแข่งขันทักษะการสร้างและนำเสนอผลงานตามแบบฟอร์มที่กำหนด

## แบบฟอร์มการให้คะแนนการแข่งขันทักษะการสร้างและนำเสนอผลงาน

## สาขาบริหารธุรกิจ

งานประชุมวิชาการ อกท. ระดับ……….ครั้งที่………วันที่…………..…สถานที่……………………

ชื่อสมาชิกเข้าแข่งขัน………………………………หน่วย……………………………….

|  |  |  |  |
| --- | --- | --- | --- |
| ลำดับที่ | เกณฑ์การให้คะแนน | คะแนนเต็ม | คะแนนที่ได้ |
| ๑. | เทคนิคการสร้างผลงาน (๖๐ คะแนน) |  |  |
|  | ๑.๑ ความสมบูรณ์ของเนื้อหา | ๕ |  |
|  | ๑.๒ การออกแบบชิ้นงาน | ๕ |  |
|  | ๑.๓ การเน้นความสำคัญของข้อความ | ๕ |  |
|  | ๑.๔ การจัดรูปแบบและความเหมาะสมของตัวอักษร | ๑๐ |  |
|  | ๑.๕ การพิมพ์อักขระ (พิมพ์ผิดหักคำละ ๑ คะแนน) | ๑๐ |  |
|  | ๑.๖ การใช้ภาพสอดคล้องกับเนื้อหา | ๑๐ |  |
|  | ๑.๗ คุณภาพของรูปภาพที่นำมาใช้ | ๕ |  |
|  | ๑.๘ การใช้เทคนิคพิเศษความต่อเนื่องของภาพและเสียง | ๕ |  |
|  | ๑.๙ เวลา (เสร็จทันเวลา เมื่อหมดเวลาแล้ว งานไม่เสร็จให้ทำต่ออีก ๑๐ นาที โดยให้ตัดคะแนนนาทีละ ๑ คะแนน และเมื่อหมดเวลา ๑๐ นาที ให้สิ้นสุดการสร้างผลงาน) | ๕ |  |
| ๒. | เทคนิคการนำเสนอผลงาน (๔๐ คะแนน) |  |  |
|  | ๒.๑ บุคลิกภาพ | ๕ |  |
|  | ๒.๒ การออกเสียงถูกต้องตามหลักภาษา | ๑๐ |  |
|  | ๒.๓ ความสัมพันธ์ของการพูดกับงานที่นำเสนอ | ๑๐ |  |
|  | ๒.๔ ความเหมาะสมกับเวลา ๑๐ นาที | ๕ |  |
|  | ๒.๕ ลำดับขั้นตอนการนำเสนอ | ๑๐ |  |
|  | รวมคะแนน | ๑๐๐ |  |

ลงชื่อ…………………………………กรรมการ

(…………………………………)

๙.๒ ทักษะตารางคำนวณ

๙.๒.๑ วัตถุประสงค์ เพื่อให้สมาชิก อกท. มีสมรรถนะ ดังนี้

๑) นำโปรแกรมสำเร็จรูปตารางคำนวณมาประยุกต์ใช้ในงานอาชีพได้

๒) คิด วิเคราะห์ เลือกใช้สูตร ฟังก์ชันต่าง ๆ สร้างชิ้นงาน โดยใช้โปรแกรมสำเร็จรูปตารางคำนวณได้

๙.๒.๒ กติกาการแข่งขัน

๑) จำนวนสมาชิกผู้เข้าแข่งขัน หน่วยละ ๑ คน

๒) ใช้เวลาในการแข่งขัน ๓ ชั่วโมง

๓) รายการแข่งขันแบ่งออกเป็น ๔ ส่วน

ส่วนที่ ๑ วิธีการ

ส่วนที่ ๒ แผนภูมิ

ส่วนที่ ๓ ความถูกต้องสมบูรณ์ของชิ้นงาน

ส่วนที่ ๔ เวลา

๙.๒.๓ วัสดุอุปกรณ์ที่ใช้ในการแข่งขัน

๑) ให้คณะกรรมการฝ่ายจัดการแข่งขันทักษะเตรียมวัสดุอุปกรณ์ ไว้ให้พอกับจำนวนผู้เข้าแข่งขัน ดังต่อไปนี้

๑.๑) เครื่องคอมพิวเตอร์ PC ๑ ชุด ต่อ ๑ หน่วย (คอมพิวเตอร์เครื่องสำรอง จำนวน ๑ ชุด)

๑.๒) โปรแกรม

๑.๒.๑) โปรแกรมระบบปฏิบัติการ Windows 10

๑.๒.๒) โปรแกรม Microsoft Office 2013

๑.๒.๓) โปรแกรม Photoshop CS 5

๑.๒.๔) โปรแกรม Photoscaps

๑.๓) อุปกรณ์ที่จำเป็นที่ใช้ในการแข่งขัน เช่น กระดาษ A4 , อุปกรณ์สำนักงาน, ป้ายชื่อหน่วย, ปลั๊กไฟฟ้า ฯลฯ

๑.๔) ป้ายปิดประกาศผลงาน

๑.๕) ทะเบียนรับและส่งคืนอุปกรณ์การแข่งขันที่ผู้เข้าแข่งขันส่งมอบ

๒) ให้ผู้เข้าแข่งขันจัดเตรียมวัสดุอุปกรณ์ในการแข่งขันดังนี้

๒.๑) เครื่องพิมพ์+Driver

๒.๒) เครื่องสำรองไฟ

๙.๒.๔ วิธีการแข่งขัน

-ให้ผู้เข้าแข่งขันสร้างชิ้นงานตามโจทย์ และสั่งพิมพ์ชิ้นงานภายในเวลาการแข่งขัน

๙.๒.๕ การตัดสิน และแบบการให้คะแนน

๑) คณะกรรมการจะพิจารณาตัดสินจากผลงานที่จอภาพและเครื่องพิมพ์

๒) ตัดสินและให้คะแนนการแข่งขัน จากเกณฑ์ ดังต่อไปนี้

๒.๑) วิธีการ ๖๐ คะแนน

๒.๒) แผนภูมิ ๑๕ คะแนน

๒.๓) ความถูกต้องสมบูรณ์ของชิ้นงาน ๑๕ คะแนน

๒.๔) เวลา ๑๐ คะแนน

รวม ๑๐๐ คะแนน

๓) ให้กรรมการตัดสิน นำคะแนนดิบมารวมกัน และจัดอันดับของผู้เข้าแข่งขันทุกคน และให้นำอันดับที่ของคณะกรรมการมารวมกัน ผู้ที่ได้ผลรวมอันดับที่น้อยที่สุดเป็นผู้ชนะการแข่งขันตามลำดับ

๔) ประกาศผลตามระดับผลสัมฤทธิ์ของผู้ที่ผ่านเกณฑ์ และจัดมอบเกียรติบัตรให้ผู้ที่ผ่านเกณฑ์ ดังนี้

- ระดับดีมาก (มาตรฐานเหรียญทอง) คะแนน ๘๐-๑๐๐

- ระดับดี (มาตรฐานเหรียญเงิน) คะแนน ๗๐-๗๙

- ระดับพอใช้/ปานกลาง (มาตรฐานเหรียญทองแดง) คะแนน ๖๐-๖๙

หมายเหตุ กรณีมีจุดทศนิยม ให้ใช้ทศนิยม ๒ ตำแหน่ง และเศษเกิน ๐.๕๐ ให้ปัดเศษขึ้น ถ้าน้อยกว่า ๐.๕๐ ให้ปัดทิ้ง ถ้ากรรมการใช้โปรแกรมสำเร็จรูปมาช่วยในการคำนวณ ให้คำนึงถึงการปัดจุดทศนิยมด้วย

๙.๒.๖ การให้คะแนนการแข่งขันทักษะตารางคำนวณตามแบบฟอร์มที่กำหนด

## แบบฟอร์มการให้คะแนนการแข่งขันทักษะตารางคำนวณ สาขาบริหารธุรกิจ

**งานประชุมวิชาการ อกท. ระดับ……ครั้งที่………วันที่……………..…สถานที่…………**

**ชื่อสมาชิกเข้าแข่งขัน…………………………………………หน่วย……………**

|  |  |  |  |
| --- | --- | --- | --- |
| ลำดับที่ | เกณฑ์การให้คะแนน | คะแนนเต็ม | คะแนนที่ได้ |
| ๑. | วิธีการ (๖๐ คะแนน) |  |  |
|  | ๑.๑ ใช้ข้อมูลถูกต้อง | ๑๐ |  |
|  | ๑.๒ ใช้สูตรและฟังก์ชั่นถูกต้อง | ๔๐ |  |
|  | ๑.๓ ผลลัพธ์ที่ได้จากการคำนวณถูกต้อง | ๑๐ |  |
| ๒. | แผนภูมิ ( ๑๕ คะแนน) |  |  |
|  | ๒.๑ ความสวยงามของแผนภูมิ | ๓ |  |
|  | ๒.๒ ความสมบูรณ์ของแผนภูมิ |  |  |
|  | ๒.๒.๑ ชื่อแผนภูมิ (title) | ๓ |  |
|  | ๒.๒.๒ คำอธิบายแกน | ๓ |  |
|  | ๒.๒.๓ สัญลักษณ์ | ๓ |  |
|  | ๒.๒.๔ ค่าของแกน (value) | ๓ |  |
| ๓. | ความถูกต้องสมบูรณ์ของชิ้นงาน ( ๑๕ คะแนน) |  |  |
|  | ๓.๑ รูปแบบเหมาะสมกับกระดาษ | ๓ |  |
|  | ๓.๒ การเลือกใช้แผนภูมิเหมาะสมกับข้อมูลที่กำหนด | ๒ |  |
|  | ๓.๓ การใช้มาตราส่วนแผนภูมิเหมาะสม | ๒ |  |
|  | ๓.๔ ครบถ้วนตามโจทย์กำหนด | ๘ |  |
| ๔. | เวลา ( ๑๐ คะแนน ) |  |  |
|  | (เสร็จทันเวลา เมื่อหมดเวลาแล้ว งานไม่เสร็จให้ทำต่ออีก ๑๐ นาที โดยให้ตัดคะแนนนาทีละ ๑ คะแนน และเมื่อหมดเวลา ๑๐ นาที ให้สิ้นสุดการสร้างผลงาน) | ๑๐ |  |
|  | รวมคะแนน | ๑๐๐ |  |

ลงชื่อ………………………………กรรมการ

(……………..………………)

๙.๓ ทักษะการเขียนและนำเสนอแผนธุรกิจเกษตร

๙.๓.๑ วัตถุประสงค์ เพื่อให้สมาชิก อกท. มีสมรรถนะ ดังนี้

๑) เขียนและนำเสนอแผนธุรกิจเกษตรได้

๒) วางแผน วิเคราะห์ การผลิต การตลาด การเงิน บัญชี ฯลฯ ประกอบการเขียนและนำเสนอแผนธุรกิจเกษตรได้

๙.๓.๒ กติกาการแข่งขัน

๑) จำนวนสมาชิกผู้เข้าแข่งขัน หน่วยละ ๓ คน

๒) ใช้เวลาในการแข่งขัน

๒.๑) การเขียนแผนธุรกิจเกษตร ๓ ชั่วโมง

๒.๒) การนำเสนอแผนธุรกิจเกษตร หน่วยละ ๑๐ นาที

๓) รายการแข่งขันแบ่งออกเป็น ๒ ส่วน โดยให้ผู้เข้าแข่งขันเขียนแผนธุรกิจเกษตรตามโจทย์ (ให้กรรมการกำหนดโจทย์อย่างน้อย 4 ชุด ให้ตัวแทนนักศึกษาผู้เข้าแข่งขันจับฉลากเลือกโจทย์ ๑ ชุด เพื่อใช้ในการแข่งขัน)

ส่วนที่ ๑ การเขียนแผนธุรกิจเกษตร

ส่วนที่ ๒ การนำเสนอ

๙.๓.๓ วัสดุอุปกรณ์ที่ใช้ในการแข่งขัน

๑) ให้คณะกรรมการฝ่ายจัดการแข่งขันทักษะเตรียมวัสดุอุปกรณ์ ไว้ให้พอกับจำนวนผู้เข้าแข่งขัน ดังต่อไปนี้

๑.๑) แบบฟอร์มการเขียนแผนธุรกิจเกษตร (ให้ใช้แบบฟอร์มที่คณะกรรมการฝ่ายจัดการแข่งขันกำหนดให้เท่านั้น)

๑.๒) เครื่องฉายภาพทึบแสง ๑ ชุด

๑.๓) อุปกรณ์ที่จำเป็นที่ใช้ในการแข่งขัน เช่น กระดาษ A๔ , อุปกรณ์สำนักงาน, ป้ายชื่อหน่วย ฯลฯ

๑.๔) ป้ายปิดประกาศผลงาน

๒) ให้ผู้เข้าแข่งขันจัดเตรียมวัสดุอุปกรณ์ในการแข่งขันดังนี้

๒.๑ เครื่องคำนวณเลข

๒.๒. วัสดุอุปกรณ์การเขียน

๙.๓.๔ การตัดสิน และแบบการให้คะแนน

๑) ตัดสินจากแผนธุรกิจเกษตรและการนำเสนอ

๒) ตัดสินและให้คะแนนการแข่งขัน จากเกณฑ์ ดังต่อไปนี้

๒.๑) การเขียนแผนธุรกิจเกษตร ๗๐ คะแนน

๒.๒) การนำเสนอ ๓๐ คะแนน

รวม ๑๐๐ คะแนน

๓) ให้กรรมการตัดสิน นำคะแนนดิบมารวมกัน และจัดอันดับของผู้เข้าแข่งขันทุกคน และให้นำอันดับที่ของคณะกรรมการมารวมกัน ผู้ที่ได้ผลรวมอันดับที่น้อยที่สุดเป็นผู้ชนะการแข่งขันตามลำดับ

๔) ประกาศผลตามระดับผลสัมฤทธิ์ของผู้ที่ผ่านเกณฑ์ และจัดมอบเกียรติบัตรให้ผู้ที่ผ่านเกณฑ์ ดังนี้

- ระดับดีมาก (มาตรฐานเหรียญทอง) คะแนน ๘๐-๑๐๐

- ระดับดี (มาตรฐานเหรียญเงิน) คะแนน ๗๐-๗๙

- ระดับพอใช้/ปานกลาง (มาตรฐานเหรียญทองแดง) คะแนน ๖๐-๖๙

หมายเหตุ กรณีมีจุดทศนิยม ให้ใช้ทศนิยม ๒ ตำแหน่ง และเศษเกิน ๐.๕๐ ให้ปัดเศษขึ้น ถ้าน้อยกว่า ๐.๕๐ ให้ปัดทิ้ง ถ้ากรรมการใช้โปรแกรมสำเร็จรูปมาช่วยในการคำนวณ ให้คำนึงถึงการปัดจุดทศนิยมด้วย

๙.๓.๖ การให้คะแนนการแข่งขันทักษะการเขียนและนำเสนอแผนธุรกิจเกษตร ตามแบบฟอร์มที่คณะกรรมการฝ่ายจัดการแข่งขันกำหนด

# แบบฟอร์มการให้คะแนนการแข่งขันทักษะการเขียนและนำเสนอแผนธุรกิจเกษตร

# งานประชุมวิชาการ อกท. ระดับ……….ครั้งที่………วันที่……..…สถานที่……………

# ชื่อสมาชิกเข้าแข่งขัน…………….……………หน่วย…………………………….

|  |  |  |  |
| --- | --- | --- | --- |
| **ลำดับที่** | **เกณฑ์การให้คะแนน** | **คะแนนเต็ม** | **คะแนนที่ได้** |
| ๑. | การเขียนแผนธุรกิจเกษตร (๗๐ คะแนน) |  |  |
|  | ๑.๑ บทสรุปสำหรับผู้บริหาร | ๑๐ |  |
|  | ๑.๒ ประวัติโดยย่อของกิจการ | ๕ |  |
|  | ๑.๓ การวิเคราะห์สถานการณ์ | ๑๐ |  |
|  | ๑.๔ วัตถุประสงค์และเป้าหมายทางธุรกิจ | ๕ |  |
|  | ๑.๕ แผนการตลาด | ๑๐ |  |
|  | ๑.๖ แผนการจัดการและแผนกำลังคน | ๕ |  |
|  | ๑.๗ แผนการผลิต / ปฏิบัติการ | ๕ |  |
|  | ๑.๘ แผนการเงิน | ๑๐ |  |
|  | ๑.๙ แผนการดำเนินงาน | ๕ |  |
|  | ๑.๑๐ แผนฉุกเฉิน | ๕ |  |
| ๒. | การนำเสนอ (๓๐ คะแนน) |  |  |
|  | ๒.๑ บุคลิกภาพ | ๕ |  |
|  | ๒.๒ การออกเสียงถูกต้องตามหลักภาษา | ๕ |  |
|  | ๒.๓ ความสัมพันธ์ของการพูดกับงานที่นำเสนอ | ๑๐ |  |
|  | ๒.๔ ความเหมาะสมกับเวลา ๑๐ นาที | ๕ |  |
|  | ๒.๕ ลำดับขั้นตอนการนำเสนอ | ๕ |  |
|  | รวมคะแนน | ๑๐๐ |  |

# ลงชื่อ………………………………กรรมการ

(……………………………………)

หมายเหตุ กรณีผิดโจทย์การทำแผน เช่น โจทย์เป็นเจ้าของคนเดียว ผู้เข้าแข่งขันเขียนเป็น

ห้างหุ้นส่วน ห้ามไม่ให้กรรมการตัดสินตัดสิทธิ์ ให้ตรวจและตัดคะแนนตามสัดส่วน

**ตอนที่ ๖**

**คณะกรรมการการแข่งขันทักษะวิชาชีพ**

**ข้อ ๑๐ คณะกรรมการการแข่งขันทักษะวิชาชีพ ประกอบด้วย**

**๑๐.๑ คณะกรรมการจัดการแข่งขัน** กำหนดให้องค์การเกษตรกรในอนาคตแห่งประเทศไทย ในพระราชูปถัมภ์ฯ แต่ละระดับแต่งตั้งคณะกรรมการดังนี้

๑๐.๑.๑ การประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับหน่วย ประกอบด้วย ครู อาจารย์ของหน่วยหรือบุคคลภายนอก รวมทั้งสิ้นไม่น้อยกว่า ๓ คน

๑๐.๑.๒ การประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับภาค ประกอบด้วย ครู อาจารย์ของหน่วยต่าง ๆ ในภาคหรือบุคคลภายนอก และครู อาจารย์ ของหน่วยที่จัดการประชุมวิชาการ จำนวน ๑ คน เป็นกรรมการ รวมทั้งสิ้นไม่น้อยกว่า ๔ คน

๑๐.๑.๓ การประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับชาติ ประกอบด้วย ครู อาจารย์ ของหน่วยจากภาคต่าง ๆ หรือบุคคล ภายนอก ภาคละ ๒ คน และครู อาจารย์ ของหน่วยที่จัดการประชุมวิชาการ จำนวน ๑ คน เป็นกรรมการ รวมทั้งสิ้นไม่น้อยกว่า ๙ คน

**๑๐.๒ คณะกรรมการ ตัดสิน** กำหนดให้องค์การเกษตรกรในอนาคตแห่งประเทศไทย ในพระราชูปถัมภ์ฯ แต่ละระดับแต่งตั้งคณะกรรมการดังนี้

๑๐.๒.๑ การประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับหน่วยประกอบด้วยครูอาจารย์ของหน่วยหรือบุคคลภายนอกรวมทั้งสิ้นไม่น้อยกว่า ๓ คนต่อทักษะ

๑๐.๒.๒ การประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับภาค ประกอบด้วยครู อาจารย์ของหน่วยต่างๆ ในภาคหรือบุคคลภายนอกรวมทั้งสิ้นไม่น้อยกว่า ๔ คนต่อทักษะ

๑๐.๒.๓ การประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับชาติ ประกอบด้วย ครู อาจารย์ของหน่วยจากภาคต่างๆ อย่างน้อยภาคละ ๑ คนหรือบุคคลภายนอกรวมทั้งสิ้นไม่น้อยกว่า ๔ คนต่อทักษะ

**๑๐.๓ คณะกรรมการจัดเตรียมสถานที่ วัสดุ อุปกรณ์การแข่งขัน**

๑๐.๓.๑ การประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับหน่วย ประกอบด้วย ครู อาจารย์ของหน่วยที่จัดการประชุมวิชาการ

๑๐.๓.๒ การประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับภาค ประกอบด้วย ครู อาจารย์ของหน่วยที่จัดการประชุมวิชาการ

๑๐.๓.๓ การประชุมวิชาการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับชาติ ประกอบด้วย ครู อาจารย์ของหน่วยที่จัดการประชุมวิชาการ

**ข้อ ๑๑ หน้าที่ความรับผิดชอบของคณะกรรมการจัดการแข่งขันทักษะวิชาชีพ**

๑๑.๑ จัดทำกำหนดการแข่งขันทักษะวิชาชีพ

๑๑.๒ พิจารณาและเสนอแต่งตั้งคณะกรรมการตัดสินทักษะวิชาชีพต่อประธานกรรมการอำนวยการองค์การเกษตรกรในอนาคตแห่งประเทศไทย ในพระราชูปถัมภ์ฯ ระดับที่เกี่ยวข้อง

๑๑.๓ ประสานและดูแล การจัดเตรียมสถานที่แข่งขันทักษะวิชาชีพ

๑๑.๔ ประสานและดูแลการจัดเตรียมวัสดุอุปกรณ์ที่ใช้ในการแข่งขัน

๑๑.๕ จัดทำเอกสาร แบบเอกสารต่าง ๆ ที่ใช้ในการแข่งขันทักษะวิชาชีพ

๑๑.๖ กำหนดแนวทาง แบบหรือรูปแบบต่าง ๆ ที่ต้องกำหนดขึ้นตามรายละเอียดการแข่งขัน และแจ้งให้คณะกรรมการตัดสินและผู้เข้าแข่งขันทราบ

๑๑.๗ กำกับดูแล อำนวยความสะดวก แก้ไขปัญหาอุปสรรค การจัดการและการแข่งขันทักษะวิชาชีพ

๑๑.๘ ตรวจสอบความถูกต้องและอนุมัติผลการตัดสินของคณะกรรมการ ตัดสิน

๑๑.๙ ดำเนินการตัดสินชี้ขาดด้วยความยุติธรรมเมื่อมีการอุทธรณ์ผลการแข่งขัน

๑๑.๑๐ ประเมินผลการจัดการแข่งขันทักษะวิชาชีพ และสรุปรายงานผลตามลำดับชั้น

**ข้อ ๑๒ หน้าที่ความรับผิดชอบของคณะกรรมการ ตัดสินการแข่งขันทักษะวิชาชีพ**

๑๒.๑ ศึกษาทำความเข้าใจกติกา วิธีการแข่งขัน เกณฑ์การตัดสิน ทักษะวิชาชีพที่ได้รับการแต่งตั้งให้เป็นกรรมการตัดสิน

๑๒.๒ ตรวจสอบความพร้อมการแข่งขันในทักษะที่รับผิดชอบ

๑๒.๓ รับลงทะเบียนรายงานตัวผู้เข้าแข่งขันตามกำหนดเวลา

๑๒.๔ ประชุมชี้แจงผู้เข้าแข่งขันเพื่อให้เกิดความชัดเจนในการแข่งขัน

๑๒.๕ ตรวจสอบการแข่งขันให้เป็นไปตามกติกา และทำการตัดสินด้วยความยุติธรรม

๑๒.๖ ปิดประกาศวิธีการตัดสิน ผลการตัดสิน และจัดแสดงผลงานกิจกรรม ณ สถานที่จัดกิจกรรมและรายงานผลให้ฝ่ายทะเบียนข้อมูลการประชุมวิชาการฯ ระดับนั้นทราบ

๑๒.๗ เสนอแนะเพื่อแก้ไขปัญหาอุปสรรคต่าง ๆ ในการจัดการแข่งขันและการตัดสิน

**ตอนที่ ๗**

**การใช้และการแก้ไขรายละเอียดกิจกรรมการแข่งขันทักษะวิชาชีพ**

ข้อ ๑๓ การกำหนดจำนวนทักษะวิชาชีพที่จะเข้าแข่งขันให้เป็นไปตามมติของคณะกรรมการอำนวยการองค์การเกษตรกรในอนาคตแห่งประเทศไทย ในพระราชูปถัมภ์ฯแต่ละระดับ

ข้อ ๑๔ ถ้ากรรมการอำนวยการองค์การเกษตรกรในอนาคตแห่งประเทศไทย ในพระราชูปถัมภ์ฯระดับนั้น ๆ เห็นว่าให้ยกเว้นการแข่งขันส่วนใดส่วนหนึ่งของการแข่งขันทักษะให้คิดคะแนนเต็มใหม่โดยตัดส่วนที่ยกเว้นออกไป

ข้อ ๑๕ การเปลี่ยนแปลงแก้ไขรายละเอียดการแข่งขันทักษะวิชาชีพสาขานี้ ให้เป็นไปตามมติเสียงข้างมากของที่ประชุมคณะกรรมการองค์การเกษตรกรในอนาคตแห่งประเทศไทย ในพระราชูปถัมภ์ฯระดับชาติ

ข้อ ๑๖ ให้ใช้รายละเอียด การแข่งขันทักษะวิชาชีพ สาขานี้ตั้งแต่ปีการศึกษา ๒๕๖๒ เป็นต้นไป

ประกาศ ณ วันที่ ๓๐ เดือน เมษายน พ.ศ. ๒๕๖๒

(นายประเวศ วรางกูร)

ประธานกรรมการอำนวยการ องค์การเกษตรกรในอนาคตแห่งประเทศไทย

ในพระราชูปถัมภ์ฯ ระดับชาติ ประจำปีการศึกษา ๒๕๖๐- ๒๕๖๑